
[bookmark: _GoBack]EXPUNERE DE MOTIVE
CONTEXTUL PROPUNERII
1.	Normele aplicabile contribuțiilor financiare din partea Fondului european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:1]. [1: 	JO L 153, 3.5.2021, p. 48.] 

[bookmark: EGF_Ref_Year][bookmark: EGF_Ref_CaseNumber][bookmark: MS_Code][bookmark: EGF_Ref_CaseName][bookmark: MS_Name]2.	La 13 noiembrie 2025, Belgia a depus o cerere EGF/2025/008 BE/Liberty pentru o contribuție financiară din partea FEG, ca urmare a disponibilizărilor de la sucursala belgiană a societății Liberty Galați (Liberty Galaţi Belgian Branch)[footnoteRef:2] din Belgia. [2: 	„Liberty Galaţi Belgian Branch” este denumirea comercială a sucursalei belgiene a societății pe acțiuni Liberty Galați înregistrate în România.] 

3.	După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului (UE) 2021/691, că sunt îndeplinite condițiile pentru acordarea unei contribuții financiare din partea FEG. 
REZUMATUL CERERII
	Cererea FEG
	EGF/2025/008 BE/Liberty

	Stat membru
	Belgia

	Regiunea sau regiunile vizate (nivel NUTS[footnoteRef:3] 2) [3: 	Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1.] 

	[bookmark: Region_1_Name]Province Liège (BE33)

	Data depunerii cererii
	13 noiembrie 2025

	Data confirmării primirii cererii
	27 noiembrie 2025

	Data cererii de informații suplimentare
	27 noiembrie 2025

	Termenul pentru furnizarea informațiilor suplimentare
	18 decembrie 2025

	Termenul pentru finalizarea evaluării
	10 martie 2026

	Criteriul de intervenție
	Articolul 4 alineatul (2) litera (a) din Regulamentul (UE) 2021/691

	
Întreprindere
	[bookmark: _Hlk219384889]Liberty Galaţi Belgian Branch

	Sectorul (sectoarele) de activitate economică
(Diviziunea NACE Rev. 2)[footnoteRef:4] [4: 	JO L 393, 30.12.2006, p. 1.] 

	Diviziunea 24 (Prelucrarea metalelor de bază)

	Perioada de referință (patru luni):
	24 aprilie 2025-24 august 2025

	Numărul de disponibilizări în perioada de referință (a)
	507

	Numărul total de beneficiari eligibili
	507

	Numărul total de beneficiari vizați
	507

	Bugetul pentru servicii personalizate (EUR)
	2 358 922

	Bugetul pentru implementarea FEG[footnoteRef:5] (EUR) [5: 	În conformitate cu articolul 7 alineatul (5) din Regulamentul (UE) 2021/691.] 

	33 866

	Bugetul total (EUR)
	2 392 788

	Contribuția FEG (85 %) (EUR)
	2 033 869


EVALUAREA CERERII
Procedură
4.	La 13 noiembrie 2025, Belgia a depus cererea EGF/2025/008 BE/Liberty în termen de 12 săptămâni de la data la care au fost îndeplinite criteriile de intervenție prevăzute la articolul 4 alineatul (2) litera (a) din Regulamentul (UE) 2021/691. Comisia a confirmat primirea cererii și a solicitat Belgiei informații suplimentare la 27 noiembrie 2025. Aceste informații suplimentare au fost furnizate în termen de 15 zile lucrătoare de la data cererii. Perioada de 50 de zile lucrătoare de la data primirii cererii complete, în cursul căreia Comisia trebuie să finalizeze evaluarea măsurii în care cererea îndeplinește condițiile de acordare a unei contribuții financiare, expiră la 10 martie 2026. 
Eligibilitatea cererii
Întreprinderile și beneficiarii vizați
5.	Cererea se referă la 507 lucrători disponibilizați, a căror activitate în cadrul Liberty Galaţi Belgian Branch (Liberty) a încetat. Întreprinderea funcționează în sectorul economic încadrat la diviziunea 24 a NACE Rev. 2 (Prelucrarea metalelor de bază). Concedierile efectuate de Liberty au avut loc în principal în regiunea de nivel NUTS 2 Province Liège (BE33).
Criteriile de intervenție
6.	Belgia a depus cererea în temeiul criteriilor de intervenție prevăzute la articolul 4 alineatul (2) litera (a) din Regulamentul (UE) 2021/691, care prevede drept condiție încetarea activității a cel puțin 200 de lucrători disponibilizați, într-o perioadă de referință de patru luni, într-o întreprindere dintr-un stat membru, inclusiv lucrători disponibilizați de furnizorii și producătorii din aval și/sau lucrători independenți a căror activitate a încetat. 
[bookmark: _Ref372189348]7.	Perioada de referință de patru luni pentru cerere este cuprinsă între 24 aprilie 2025 și 24 august 2025.
8.	În perioada de referință, Liberty a disponibilizat 507 lucrători.
Calcularea disponibilizărilor și a cazurilor de încetare a activității
9.	În temeiul articolului 6 primul paragraf litera (a) coroborat cu articolul 5 primul paragraf din Regulamentul (UE) 2021/691, numărul de 507 lucrători afectați de disponibilizări în cursul perioadei de referință a fost calculat de la data încetării de facto a contractului de muncă sau de la data expirării acestuia. 
Beneficiari eligibili


10.	Numărul total de beneficiari eligibili este de 507.


RO	10		RO
Descrierea evenimentelor care au determinat disponibilizările și încetarea activității
11.	Investiția de peste 40 de milioane EUR realizată de GFG Alliance[footnoteRef:6] după achiziționarea Liberty Steel Liège de la ArcelorMittal în iulie 2019 a fost îngreunată de piața slabă a oțelului din 2019, de perturbările lanțului de aprovizionare cauzate de impactul pandemiei de COVID-19 și de prețurile ridicate la energie care au urmat războiului de agresiune al Rusiei împotriva Ucrainei.  [6: 	Conglomeratul GFG Alliance deține Liberty Steel Group. ] 

12.	Liniile de galvanizare ale Liberty Steel Group din Belgia au rămas inactive din decembrie 2021 din cauza lipsei de materii prime, fapt care a declanșat o operațiune de restructurare având ca rezultat transferul legal al Liberty Steel Liège către Liberty Galați (o sucursală din România a GFG Alliance prin intermediul Liberty Steel Group) în 2023.
13.	În pofida preluării Liberty Steel Liège de către sucursala din Galați, activitatea de producție nu a fost reluată. Prin urmare, lucrătorii au fost plasați în scheme de șomaj tehnic. După o lungă perioadă în care nu a desfășurat nicio activitate de producție, Liberty a fost declarată în faliment de Tribunalul Comercial din Liège, la 22 aprilie 2025[footnoteRef:7]. [7: 	Moniteur Belge 28.4.2025, 45387.] 

[bookmark: _Hlk219383887][bookmark: _Hlk219383923]14.	Liège nu a fost singura unitate aflată în dificultate. Fabricile Liberty Steel din Cehia, Polonia, Italia, România și Luxemburg s-au confruntat, de asemenea, cu dificultăți din cauza combinației dintre condițiile nefavorabile de pe piața oțelului și lipsa dramatică de capital lichid a GFG Alliance Group, care a urmat falimentului Greensill Capital. Întrucât această societate privată de servicii financiare a oferit finanțare pe termen scurt multor entități ale GFG Alliance Group, falimentul său a pus în pericol viabilitatea Liberty Steel, ceea ce a dus la declinul său treptat.
Impactul preconizat al disponibilizărilor asupra economiei și a ocupării forței de muncă la nivel local, regional sau național
[bookmark: _Hlk219712504][bookmark: _Hlk219712590]15.	În Belgia, rata locurilor de muncă din sectorul siderurgic[footnoteRef:8] per locuitor[footnoteRef:9] este ridicată, fapt care evidențiază importanța acestui sector în economia țării. Mai mult decât atât, falimentul Liberty reprezintă un șoc social major pentru Regiunea Valonă, deoarece are loc pe o piață a forței de muncă deja slăbită de alte evenimente de restructurare, cum ar fi TNT-FedEx [footnoteRef:10]sau Makro[footnoteRef:11], pentru care Belgia a solicitat, de asemenea, sprijin din partea FEG. [8: 	Rata locurilor de muncă din sectorul siderurgic este proporția locurilor de muncă directe din sectorul siderurgic la 100 000 de locuitori.]  [9: 	European Steel Association (EUROFER). European steel in figures 2025 (Sectorul siderurgic european 2025 în cifre).]  [10: 	COM(2023) 69.]  [11: 	COM(2023) 470. ] 

16.	În octombrie 2025, rata șomajului pentru Belgia în ansamblu a fost de 6,4 %, cu 0,6 puncte procentuale (pp) mai mare de la an la an și cu 0,5 pp mai mare decât rata medie a șomajului din UE (5,9 %)[footnoteRef:12]. Cu toate acestea, rata șomajului în Regiunea Valonă a crescut până la 7,8 %[footnoteRef:13].  [12: 	Eurostat.]  [13: 	Statbel. Emploi et chômage (9.9.2025) (Ocuparea forței de muncă și șomajul).] 

17.	În al doilea trimestru al anului 2025, rata de ocupare a forței de muncă în Regiunea Valonă (62,7 %)[footnoteRef:14] a fost cu 13 puncte procentuale mai mică decât media UE (76,2 %)[footnoteRef:15]. Lucrătorii mai în vârstă se confruntă cu mai multe obstacole în ocuparea unui loc de muncă. Rata națională de ocupare a forței de muncă pentru grupa de vârstă 25-49 de ani este de 82 %. Rata de ocupare este mai mică, de 68,2 %, în cazul persoanelor cu vârsta de 50 de ani sau mai mult[footnoteRef:16]. În august 2025, una din patru persoane înregistrate aflate în căutarea unui loc de muncă în Regiunea Valonă avea vârsta de 50 de ani sau mai mult[footnoteRef:17]. [14: 	Statbel. Emploi et chômage (9.9.2025) (Ocuparea forței de muncă și șomajul).]  [15: 	Eurostat.]  [16: 	Statbel. Employment rate by age group (Rata ocupării forței de muncă pe grupe de vârstă).]  [17: 	Le Forem. Photo locale de la demande d’emploi (août 2025) - Situația locală a cererii de locuri de muncă (august 2025).] 

[bookmark: _Hlk219712684]18.	În pofida înaltei lor specializări în metalurgie, galvanizare și întreținere în industria grea, tranzițiile profesionale ale lucrătorilor Liberty sunt afectate de vârsta înaintată (52 % dintre lucrători au vârsta de 55 de ani sau mai mult, iar una din două persoane din această grupă are vârsta de 60 de ani sau mai mult), cu mulți ani de vechime în aceeași întreprindere (peste 70 % dintre lucrători au o vechime cuprinsă între 24 și 40 de ani). Prin urmare, acești lucrători au nevoie de ajutor personalizat pentru a depăși dificultățile.
Aplicarea Cadrului de calitate al UE pentru anticiparea schimbărilor și a restructurării (QFR)
19.	Belgia a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și a restructurării.
20.	Belgia a raportat că legislația națională a muncii privind gestionarea activă a restructurării[footnoteRef:18] impune întreprinderilor care realizează restructurări să înființeze o unitate de ocupare a forței de muncă, al cărei scop este acela de a oferi lucrătorilor disponibilizați în contextul concedierilor colective 30 de ore de servicii de plasare pe piața muncii într-o perioadă de trei luni (60 de ore într-o perioadă de șase luni în cazul lucrătorilor cu vârsta mai mare de 45 de ani). Totuși, această obligație juridică nu se aplică în caz de faliment. Prin urmare, serviciile de plasare pe piața muncii a personalului disponibilizat și serviciile de orientare profesională incluse în pachetul de măsuri descris mai jos la punctul 24 înlocuiesc și extind serviciile de consiliere și de plasare pe piața muncii pe care acești lucrători disponibilizați nu le primesc. [18: 	Decretul regal (Arrêté Royal) din 10 noiembrie 2006 de modificare a Decretului regal din 9 martie 2006.] 

[bookmark: _Hlk215169153]21.	Legislația regională din Regiunea Valonă[footnoteRef:19] prevede un sprijin specific pentru lucrătorii concediați, sub forma unei unități de reconversie profesională (cellule de reconversion)[footnoteRef:20] înființate de Serviciul public regional pentru ocuparea forței de muncă și formare profesională (Forem) la cererea organizațiilor de reprezentanți ai lucrătorilor. Unitatea de reconversie profesională nu constituie o obligație nici pentru angajator, nici pentru Forem. Punerea în aplicare a măsurilor cofinanțate prin FEG va fi gestionată prin intermediul unei astfel de unități de reconversie profesională. [19: 	Decretul din 29 ianuarie 2004 al Guvernului Regiunii Valone, astfel cum a fost modificat prin Decretul din 30 aprilie 2009.]  [20: 	Le Forem.Eveniment de restructurare:unitățile de reconversie profesională.] 

22.	În ceea ce privește activitățile întreprinse pentru a sprijini lucrătorii disponibilizați, Belgia a raportat că unitatea de reconversie profesională a fost înființată la 1 iunie 2025, la scurt timp după primele concedieri. 
Complementaritatea cu acțiuni finanțate din fonduri naționale sau din fonduri ale Uniunii
23.	Belgia a confirmat faptul că măsurile descrise mai jos care primesc o contribuție financiară din partea FEG nu vor beneficia și de contribuții financiare din partea altor instrumente financiare ale Uniunii.
24.	Pachetul coordonat de servicii personalizate completează acțiunile finanțate prin alte fonduri naționale sau ale UE.
Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale
25.	Belgia a indicat că pachetul coordonat de servicii personalizate a fost elaborat în consultare cu sindicatele, în conformitate cu articolul 7 alineatul (4) din Regulamentul (UE) 2021/691.
26.	În cadrul unei reuniuni care a avut loc la 14 iulie 2025, Federația generală a muncii din Belgia (FGTB)[footnoteRef:21] și Confederația sindicatelor creștine (CSC)[footnoteRef:22] au fost consultate în special cu privire la nevoile lucrătorilor în ceea ce privește perfecționarea și recalificarea. S-a solicitat, de asemenea, contribuția reprezentanților lucrătorilor cu privire la cele mai adecvate modalități de furnizare a sprijinului din partea FEG. [21: 	Fédération générale du travail de Belgique.]  [22: 	Conféderation des syndicats chrétiens.] 

Beneficiarii vizați și măsurile propuse
Beneficiarii vizați
27.	Se preconizează că vor participa la măsuri toți cei 507 lucrători disponibilizați. În conformitate cu articolul 8 alineatul (7) litera (f) din Regulamentul (UE) 2021/691, defalcarea acestor lucrători în funcție de gen, grupă de vârstă și nivel de studii este următoarea:
	Categorie
	Numărul 
beneficiarilor preconizați

	Gen:
	Bărbați:
	468
	(92,3 %)

	
	Femei:
	39
	(7,7 %)

	
	Persoane non-binare
	0
	(0,0 %)

	Grupa de vârstă:
	Sub 30 de ani:
	4
	(0,8 %)

	
	30-54 de ani:
	242
	(47,7 %)

	
	Peste 54 de ani:
	261
	(51,5 %)

	Nivelul de instruire
	Învățământ secundar inferior sau sub acest nivel[footnoteRef:23]  [23: 	ISCED 0-2.] 

	70
	(13,8 %)

	
	Învățământ liceal[footnoteRef:24] sau postliceal[footnoteRef:25] [24: 	ISCED 3.]  [25: 	ISCED 4.] 

	280
	(55,2 %)

	
	Învățământ terțiar[footnoteRef:26] [26: 	ISCED 5-8.] 

	157
	(31,0 %)


Măsurile propuse
[bookmark: _Ref372214239]28.	În conformitate cu articolul 8 alineatul (7) litera (h) din Regulamentul (UE) 2021/691, pachetul coordonat personalizat care urmează să fie pus la dispoziția lucrătorilor disponibilizați constă în următoarele măsuri: 
1. Plasarea personalului disponibilizat și orientare profesională: Aceste servicii sunt furnizate de o echipă formată din consilieri profesionali specializați în evenimente de restructurare și din asistenți sociali care provin, în general, din rândul reprezentanților angajaților întreprinderii.
Consilierii oferă servicii de plasare pe piața muncii a personalului disponibilizat și sprijin pentru orientare, formare și reintegrare profesională prin sesiuni de consiliere și îndrumare individuală și colectivă, în timp ce asistenții sociali oferă sprijin pentru procedurile administrative legate de schimbarea statutului profesional și contribuie la menținerea relațiilor dintre lucrători așa cum erau atunci când lucrau la Liberty.
Formare, recalificare și formare profesională: Vor fi oferite cursuri de formare specifice pentru a răspunde nevoilor identificate ale lucrătorilor, după realizarea profilului și stabilirea unui acord cu consilierii profesionali cu privire la proiectele individuale. Aceste cursuri vin în completarea ofertei standard de instruire a serviciului Forem și a partenerilor săi. Lucrătorilor li se oferă, de asemenea, două module informatice specifice pentru a dobândi autonomie digitală și pentru a o consolida.
Sprijin pentru înființarea de întreprinderi: Măsura se adresează lucrătorilor care doresc să își deschidă propria afacere. Aceasta va cuprinde o etapă de diagnosticare și orientare, acțiuni de conștientizare cu privire la antreprenoriat, sesiuni de informare privind potențialul de înființare a întreprinderilor prin diagnostice economice teritoriale și relaționarea cu antreprenori relevanți și cu îndrumători autorizați în deschiderea de afaceri.
Contribuție la înființarea unei întreprinderi: Lucrătorii care își deschid o afacere sau încep o activitate independentă vor primi o contribuție de până la 15 000 EUR. Contribuția va fi plătită în două tranșe, după prezentarea documentelor justificative care atestă începerea și dezvoltarea activității economice.
Stimulente și alocații: (1) Alocații pentru căutarea unui loc de muncă. Lucrătorii vor primi 2 EUR pe oră de participare efectivă la activități de căutare a unui loc de muncă care au dreptul la alocație. (2) Alocație pentru reîntoarcerea la școală. Se va acorda o alocație lunară de 350 EUR lucrătorilor care urmează studii secundare și terțiare cu frecvență completă sau cursuri de calificare pentru dobândirea competențelor necesare ocupării unor locuri de muncă solicitate în cazul cărora recrutarea este dificilă sau legată de funcții critice[footnoteRef:27]. (3) Alocație pentru înființarea de întreprinderi. Pentru a sprijini lucrătorii pe durata înființării unei întreprinderi, se va acorda o indemnizație lunară de 350 EUR pentru o perioadă maximă de 12 luni sau de până la 18 luni, în anumite condiții. [27: 	Lista locurilor de muncă pentru care există cerere, dar sunt greu de ocupat, sau care implică funcții esențiale. „Métiers en tension de recrutement en Wallonie. Liste des métiers/fonctions critiques et en pénurie” Le Forem 2025.] 

29.	Cursurile de formare pentru dobândirea și consolidarea autonomiei digitale menționate mai sus, care completează formarea standard a Forem pentru dezvoltarea competențelor digitale, împreună cu un modul privind economia circulară și utilizarea eficientă a resurselor, contribuie la diseminarea competențelor necesare în era industrială digitală și într-o economie eficientă din punctul de vedere al utilizării resurselor, astfel cum se prevede la articolul 7 alineatul (2) din Regulamentul (UE) 2021/691. Modulul privind economia circulară și utilizarea eficientă a resurselor, realizat pentru foștii lucrători ai Swissport (EGF/2020/005 BE)[footnoteRef:28], face parte în prezent din oferta standard de instruire a serviciului Forem, cofinanțată prin FSE+. Prin urmare, acesta nu este cuprins în bugetul propunerii de față. Modulul privind economia circulară este completat de un modul privind economia socială, dezvoltat, de asemenea, în cadrul unui caz FEG[footnoteRef:29].  [28: 	COM(2021) 212.]  [29: 	EGF/2022/002 BE/TNT. COM(2023) 69.] 

[bookmark: _Ref372214242]30.	Acțiunile propuse, descrise în prezentul document, constituie măsuri active de ocupare a forței de muncă ce se încadrează la acțiunile eligibile prevăzute la articolul 7 din Regulamentul (UE) 2021/691. Aceste acțiuni nu înlocuiesc măsurile pasive de protecție socială. 
31.	Belgia a furnizat informațiile necesare privind măsurile de care este responsabilă întreprinderea vizată în temeiul legislației naționale sau al contractelor colective de muncă. În conformitate cu articolul 9 alineatul (1) din Regulamentul (UE) 2021/691, Belgia a confirmat că măsurile respective nu vor fi înlocuite cu o contribuție financiară din partea FEG.
Buget estimat
32.	Costurile totale estimate sunt de 2 392 788 EUR, incluzând cheltuieli pentru servicii personalizate de 2 358 922 EUR și cheltuieli pentru activitățile de pregătire, gestionare, informare și publicitate, control și raportare de 33 866 EUR.
[bookmark: _Ref372550770]33.	Contribuția financiară totală solicitată din partea FEG este de 2 033 869 EUR (85 % din costurile totale).
34.	În conformitate cu articolul 8 alineatul (7) litera (m) din Regulamentul (UE) 2021/691, Belgia a precizat că prefinanțarea și cofinanțarea națională sunt asigurate de Région Wallone și Forem.
	Măsuri
	Numărul de participanți estimat
	Costul estimat per participant 
(EUR)[footnoteRef:30] [30: 	Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Belgia.] 

	Costuri totale estimate
(EUR)[footnoteRef:31]  [31: 	Totalurile nu corespund exact din cauza rotunjirilor.] 


	Servicii personalizate [măsuri în temeiul articolului 7 alineatul (2) al doilea paragraf litera (a) din Regulamentul (UE) 2021/691]

	Plasarea personalului disponibilizat și orientarea profesională(reconversion:accompagnement/orientation/mobilisation)
	507
	2 329
	1 180 583

	Formare și recalificare 
(cursuri și module specifice)
	250
	1 801
	450 170

	Promovarea antreprenoriatului 
(Accompagnement entrepreneuriat) 
	50
	1 231
	61 569

	Contribuție la înființarea unei întreprinderi 
(bourse de lancement)
	32
	10 000
	320 000

	Subtotal (a):
Procentaj din pachetul de servicii personalizate 
	–
	2 012 322

	
	
	(85,30 %)

	Alocații și stimulente [măsuri în temeiul articolului 7 alineatul (2) al doilea paragraf litera (b) din Regulamentul (UE) 2021/691]

	Alocații 
(allocation de recherche d'emploie, de reprise d'études et d'entrepreneuriat) 
	507
	684
	346 600

	Subtotal (b):
Procentaj din pachetul de servicii personalizate
	–
	346 600

	
	
	(14,69 %)

	Activități în temeiul articolului 7 alineatul (5) din Regulamentul (UE) 2021/691

	1. Activități de pregătire
	–
	0

	2. Gestionare
	–
	13 260

	3. Informare și publicitate
	–
	5 000

	4. Control și raportare
	–
	15 606

	Subtotal (c):
Procentaj din costurile totale:
	–
	33 866

	
	
	(1,42 %)

	Costuri totale (a + b + c):
	–
	2 392 788

	Contribuția din partea FEG (85 % din costurile totale)
	–
	2 033 869


35.	Costurile măsurilor identificate în tabelul de mai sus ca măsuri adoptate în temeiul articolului 7 alineatul (2) al doilea paragraf litera (b) din Regulamentul (UE) 2021/691 nu depășesc 35 % din costurile totale ale pachetului coordonat de servicii personalizate. Belgia a confirmat că aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare.
36.	În conformitate cu articolul 7 alineatul (2) al patrulea paragraf din Regulamentul (UE) 2021/691, Belgia a confirmat că costurile investițiilor pentru desfășurarea de activități independente, înființarea de noi întreprinderi și preluarea întreprinderilor de către angajați nu vor depăși 22 000 EUR per beneficiar.
Perioada de eligibilitate a cheltuielilor
37.	Belgia a început prestarea serviciilor personalizate către beneficiarii vizați la 1 iunie 2025. Prin urmare, cheltuielile aferente măsurilor vor fi eligibile pentru o contribuție financiară din FEG începând cu 1 iunie 2025, pentru o perioadă de 24 de luni de la data intrării în vigoare a deciziei de finanțare.
38.	Belgia a început plata cheltuielilor administrative pentru punerea în aplicare a FEG la 22 aprilie 2025. Prin urmare, cheltuielile pentru activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 22 aprilie 2025, pentru o perioadă de 31 de luni de la data intrării în vigoare a deciziei de finanțare. 
Sisteme de gestionare și control
39.	Cererea conține o descriere a sistemului de gestionare și control prevăzut la articolul 23 din Regulamentul (UE) 2021/691, care precizează responsabilitățile organismelor implicate. Belgia a notificat Comisiei faptul că această contribuție financiară va fi gestionată și controlată de către aceleași organisme care asigură gestionarea și controlul FSE+ în Regiunea Valonă.
Angajamentele asumate de statul membru în cauză
40.	Belgia a oferit toate garanțiile necesare cu privire la următoarele: 
în contextul accesului la măsurile propuse și al punerii în aplicare a acestora, vor fi respectate principiul egalității de tratament și principiul nediscriminării,
au fost îndeplinite cerințele prevăzute de legislația națională și de legislația UE în ceea ce privește concedierile colective,
se va evita orice fel de dublă finanțare,
contribuția financiară din partea FEG va respecta normele procedurale și de fond ale Uniunii privind ajutoarele de stat.
IMPLICAȚII BUGETARE
Propunerea bugetară
41.	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027[footnoteRef:32] modificat prin Regulamentul (UE, Euratom) 2024/765 al Consiliului din 29 februarie 2024[footnoteRef:33]. [32: 	JO L 433 I, 22.12.2020, p. 11.]  [33: 	JO L, 2024/765, 29.2.2024, ELI: http://data.europa.eu/eli/reg/2024/765/oj. ] 

42.	După examinarea cererii în conformitate cu condițiile stabilite la articolul 13 alineatele (1) și (2) din Regulamentul (UE) 2021/691 și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 2 033 869 EUR, reprezentând 85 % din costurile totale ale măsurilor propuse, cu scopul de a furniza o contribuție financiară ca răspuns la cererea menționată.
43.	Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu articolul 15 alineatul (1) primul paragraf a doua teză din Regulamentul (UE) 2021/691 și astfel cum se prevede la punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:34]. [34: 	JO L 433 I, 22.12.2020, p. 28.] 

Acte conexe
44.	În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al sumei de 2 033 869 EUR către linia bugetară relevantă.
45.	Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul (UE, Euratom) 2024/2509[footnoteRef:35]. Respectiva decizie de finanțare va intra în vigoare la data la care Comisiei i se notifică aprobarea transferului bugetar de către Parlamentul European și Consiliu în conformitate cu articolul 15 alineatul (2) primul paragraf din Regulamentul (UE) 2021/691. [35: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (reformare), JO L, 2024/2509, ELI: http://data.europa.eu/eli/reg/2024/2509/oj26.9.2024.] 


2026/0066 (BUD)
Propunere de
DECIZIE A PARLAMENTULUI EUROPEAN ȘI A CONSILIULUI
privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Belgiei - EGF/2025/008 BE/Liberty
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:36], în special articolul 15 alineatul (1) primul paragraf, [36: 	JO L 153, 3.5.2021, p. 48.] 

având în vedere Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:37], în special punctul 9, [37: 	JO L 433 I, 22.12.2020, p. 28.] 

având în vedere propunerea Comisiei Europene,
întrucât:
(1)	Fondul european de ajustare la globalizare pentru lucrătorii disponibilizați (FEG) urmărește să demonstreze solidaritatea și să promoveze locuri de muncă decente și sustenabile în Uniune, oferind sprijin lucrătorilor concediați și lucrătorilor independenți a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și sustenabile. 
(2)	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului[footnoteRef:38], modificat prin Regulamentul (UE, Euratom) 2024/765 al Consiliului[footnoteRef:39], și la articolul 16 din Regulamentul (UE) 2021/691. [38: 	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).]  [39: 	JO L, 2024/765, 29.2.2024, ELI: http://data.europa.eu/eli/reg/2024/765/oj.] 

(3)	La 13 noiembrie 2025, Belgia a depus o cerere de mobilizare a FEG în conformitate cu articolul 8 alineatul (1) din Regulamentul (UE) 2021/691, referitoare la disponibilizările unor lucrători de la Liberty Galaţi Belgian Branch din Belgia. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Se consideră că cererea respectivă îndeplinește condițiile de acordare a unei contribuții financiare din FEG, astfel cum sunt prevăzute la articolul 13 din Regulamentul (UE) 2021/691, pe baza evaluării efectuate de Comisie în propunerea de decizie de mobilizare a Parlamentului European și a Consiliului[footnoteRef:40]. [40: 	COM(2026) 4.] 

(4)	Prin urmare, este necesară mobilizarea FEG pentru a se furniza o contribuție financiară în valoare de 2 033 869 EUR ca urmare a cererii depuse de Belgia.
(5)	Pentru a se reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,
ADOPTĂ PREZENTA DECIZIE: 
Articolul 1
În cadrul bugetului general al Uniunii aferent exercițiului financiar 2026, Fondul european de ajustare la globalizare pentru lucrătorii disponibilizați se mobilizează pentru a se furniza cuantumul de 2 033 869 EUR, sub formă de credite de angajament și de credite de plată.
Articolul 2
Prezenta decizie intră în vigoare la data publicării în Jurnalul Oficial al Uniunii Europene. Prezenta decizie se aplică de la [data adoptării][footnoteRef:41]*. [41: *	Data urmează să fie introdusă de către Parlament înainte de publicarea în JO.] 

Adoptată la Bruxelles,
Pentru Parlamentul European	Pentru Consiliu
Președinta	Președintele 

